Document ID: 31996R1381

Komisijos reglamentas (EB) Nr. 1381/96
1996 m. liepos 17 d.
iš dalies keičiantis Reglamentą (EEB) Nr.1859/82 dėl respondentinių valdų atrankos žemės ūkio valdų pajamų nustatymui
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1965 m. birželio 15 d. Tarybos reglamentą Nr. 79/65/EEB, sukuriantį žemės ūkio valdų pajamų ir ūkinės veiklos apskaitos duomenų rinkimo tinklą Europos ekonominėje bendrijoje [1], su paskutiniais pakeitimais, padarytais Reglamentu (EB) Nr. 2801/95 [2] ir ypač į jo 4 straipsnio 4 dalį ir 6 straipsnio 2 dalį,
kadangi Komisijos reglamentas (EEB) Nr. 1859/82 [3], su paskutiniais pakeitimais, padarytais Reglamentu (EEB) Nr. 3549/92 [4], nustato respondentinių valdų, kurios atrinktos Ūkių apskaitos duomenų tinklo sudarymo tyrimui, minimalų ekonominį dydį ir kiekvienais ataskaitiniais metais regionuose atrenkamų respondentinių valdų skaičių; kadangi aukščiau paminėtas reglamentas turi būti pataisytas, kad būtų galima nustatyti respondentinių valdų minimalų ekonominį dydį Austrijoje, Suomijoje ir Švedijoje, siekiant įtraukti į tyrimą šių šalių žemės ūkio valdas; kadangi turi būti nustatytas 1995 ir vėlesniems ataskaitiniams metams respondentinių valdų skaičius anksčiau minėtoms šalims ir Ispanijai bei Portugalijai;
kadangi šiame reglamente numatytoms priemonėms pritaria Bendrijos privačių ūkių apskaitos duomenų tinklo komitetas,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 1859/82/EEB yra pataisomas taip:
1) 2 straipsnis yra keičiamas taip:
"2 straipsnis
1995 ataskaitiniams metams (12 vienas paskui kitą einančių mėnesių, prasidedančių tarp 1995 m. sausio 1 d. ir liepos 1 d.) bei vėlesniems ataskaitiniams metams, minimalus ekonominis dydis, nurodytas ir išreikštas ESU, Reglamento Nr. 79/65/EEB 4 straipsnyje pagal Komisijos sprendimo 85/377/EEB [5] III priede apibrėžtą prasmę, yra toks:
-Nyderlandai | 16 ESU |
-Belgija | 12 ESU |
-Vokietija | 8 ESU |
-Prancūzija | 8 ESU |
-Liuksemburgas | 8 ESU |
-Austrija | 8 ESU |
-Suomija | 8 ESU |
-Švedija | 8 ESU |
-Jungtinė Karalystė(be Šiaurės Airijos) | 8 ESU |
-Šiaurės Airija | 4 ESU |
-Danija | 4 ESU |
-Airija | 2 ESU |
-Italija | 2 ESU |
-Graikija | 2 ESU |
-Ispanija | 2 ESU |
-Portugalija | 1 ESU" |
2) Reglamento (EEB) Nr. 1859/82 I priedas yra keičiamas čia pridedamu priedu.
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Jis taikomas nuo 1995 ataskaitinių metų.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1996 m. liepos 17 d.

Labels: 18
19
6